S-1235/2020

Dómur:

Mál þetta, sem dómtekið var 19. ágúst sl., er höfðað með ákæru lögreglustjórans á Suðurnesjum 27. apríl 2020 á hendur ákærða, A-kk-þgf A-x-x, kt. [...], [...], Reykjavík;

„fyrir peningaþvætti og tollalagabrot með því að hafa, á tímabilinu júlí 2019 til og með september 2019, tekið við, nýtt, umbreytt, afhent og/eða aflað sér ávinnings allt að fjárhæð kr. 3.212.716, og 32.900 evrur með fjársvikum frömdum í Grikklandi og/eða eftir atvikum með öðrum ólögmætum og refsiverðum hætti en fjármunina hafði ákærði annars vegar í lausafé í vörslu sinni og hins vegar voru fjármunirnir lagðir inn á bankareikning ákærða nr. [...], en með háttsemi sinni geymdi ákærði ávinninginn, flutti hann inn til landsins án þess að að gera tollayfirvöldum sérstaklega grein fyrir fjármununum þann 9. júlí 2019 og þann 5. september 2019 og leyndi honum og upplýsingum um uppruna, eðli, staðsetningu og ráðstöfun hans.

Telst háttsemi ákærða varða við 1. mgr. 27. gr. a, sbr. 4. mgr. 172. gr. tollalaga nr. 88/2005, sbr. lög nr. 9/2019 og 1., sbr. 2. mgr., 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar 32.900 evrur sem lögregla haldlagði þann 5. september 2019, sbr. 69. gr. almennra hegningarlaga nr. 19/1940.“

Kröfur ákærða í málinu eru þær að honum verði gerð sú vægasta refsing sem lög leyfa. Þá er krafist þóknunar til handa verjanda ákærða og lögmanni er gætti hagsmuna ákærða um skamman tíma á rannsóknarstigi málsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa 19. ágúst sl. játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði hefur ákærða ekki áður verið gerð refsing. Þá hefur hann skýlaust játað brot sín. Að þessu gættu og að brotum ákærða virtum þykir refsing hans hæfilega ákveðin fangelsi í 12 mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og 69. gr. almennra hegningarlaga verða gerðar upptækar 32.900 evrur sem lögregla lagði hald á 5. september 2019.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða 7.202 krónur samkvæmt framlögðu sakarkostnaðaryfirliti. Ákærði greiði einnig þóknun skipaðs verjanda síns, E-kvk-ef D-kvk-ef K-kvk-ef lögmanns, og þóknun Á-kvk-ef B-kvk-ef E-kvk-ef lögmanns, en sú síðarnefnda gætti í skamman tíma hagsmuna ákærða á rannsóknarstigi málsins. Þóknun lögmannanna þykir með hliðsjón af fyrirliggjandi tímaskýrslum og að virtu umfangi málsins hæfilega ákveðin svo sem í dómsorði greinir. Ákærði greiði jafnframt útlagðan ferðakostnað lögmannanna.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, A-kk-nf A-x-x, sæti fangelsi í 12 mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 32.900 evrum.

Ákærði greiði þóknun skipaðs verjanda síns, E-kvk-ef D-kvk-ef K-kvk-ef lögmanns, 521.885 krónur að virðisaukaskatti meðtöldum, og ferðakostnað lögmannsins 9.240 krónur. Ákærði greiði einnig þóknun Á-kvk-ef B-kvk-ef E-kvk-ef lögmanns, vegna vinnu á rannsóknarstigi málsins, 106.375 krónur að virðisaukaskatti meðtöldum, og ferðakostnað lögmannsins, 9.240 krónur. Þá greiði ákærði 7.202 krónur í annan sakarkostnað.

K-kk-nf H-kk-nf krónur. Ákærði greiði einnig þóknun Á-kvk-ef B-kvk-ef E-kvk-ef lögmanns, vegna vinnu á rannsóknarstigi málsins, 106.375 krónur að virðisaukaskatti meðtöldum, og ferðakostnað lögmannsins, 9.240 krónur. Þá greiði ákærði 7.202 krónur í annan sakarkostnað.

K-kk-nf H-kk-nf